પોલિસનું કહેવુ છે કે 11 મૃતકોમાંથી એક પ્રિયંકાની સગાઈ 17 જૂને થઈ હતી અને ડિસેમ્બર મહિનામાં તેના લગ્ન થવાના હતા. પોલિસ તે યુવકના પરિવારની પણ પૂછપરછ કરી શકે છે જેની સાથે પ્રિયંકાના લગ્ન થવાના હતા. હાલમાં પોલિસ પરિવારના સભ્યોની કોલ ડિટેઈલ અને ઈન્ટરનેટ પર સર્ચ હિસ્ટ્રીની જાણકારી મેળવી રહી છે. પોલિસનુ માનવુ છે કે પરિવારની કોલ ડિટેઈલ અને ઈન્ટરનેટની સર્ચ હિસ્ટ્રીથી આ મામલે કંઈક વધુ જરૂરી સુરાગ મળી શકે છે.